Ministru kabineta noteikumu projekta

**“Kārtība, kādā, muitojot preces, elektroniski iesniedz muitas normatīvajos aktos noteiktās deklarācijas”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta 2010.gada 22.novembra rīkojumu Nr.675 “Par Elektroniskās muitas datu apstrādes sistēmas (EMDAS) darbības koncepciju” apstiprinātās Elektroniskās muitas datu apstrādes sistēmas darbības koncepcijas kopsavilkuma 1.punkts.Padomes 1992.gada 12.oktobra Regulas (EEK) Nr.2913/92 par Kopienas Muitas kodeksa izveidi;Eiropas Komisijas 1993.gada 2.jūlija Regula (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi. |
|  2. | Pašreizējā situācija un problēmas | Eiropas Komisijas 1993.gada 2.jūlija Regulas (EEK) Nr.2454/93, ar ko nosaka īstenošanas noteikumus Padomes regulai (EEK) Nr.2913/92 par Kopienas Muitas kodeksa izveidi (turpmāk - Regula Nr.2454/93) 4.b pants norāda, ja tiek izmantotas muitas datu apstrādes sistēmas, tad muitas dienesti nosaka, kādā veidā pašrocīgo parakstu var aizstāt ar citu (elektronisko) identifikācijas metodi, kuras pamatā var būt kodu izmantošana.Saskaņā ar Ministru kabineta 2009.gada 17.jūnija noteikumu Nr.581 “Kārtība, kādā, muitojot preces, elektroniski iesniedz muitas deklarācijas” (turpmāk –Ministru kabineta noteikumi Nr.581) 2. un 3.punktu Valsts ieņēmumu dienests personai nodrošina elektronisku muitas deklarāciju iesniegšanu Valsts ieņēmumu dienesta elektroniskajā deklarēšanas sistēmā (turpmāk – Elektroniskā deklarēšanas sistēma) un Automatizētajā muitas datu apstrādes sistēmā (turpmāk – *ASYCUDA++*), ja persona ir noslēgusi līgumu ar Valsts ieņēmumu dienestu (līgums ar Valsts ieņēmumu dienestu nav jāslēdz, ja persona muitas deklarāciju iesniedz parakstītu ar drošu elektronisko parakstu saskaņā ar Elektronisko dokumentu likumu).Izmantojot Elektronisko deklarēšanas sistēmu tiek iesniegtas eksporta un tranzīta muitas deklarācijas, kā arī kopsavilkuma deklarācijas. Savukārt, izmantojot *ASYCUDA++* sistēmu tiek iesniegtas importa muitas deklarācijas.Saskaņā ar Ministru kabineta noteikumiem Nr.581, ja persona muitas deklarāciju iesniedz un paraksta Elektroniskā deklarēšanas sistēmā, tad muitas deklarācija ir elektroniski parakstīta. Savukārt, ja persona elektroniski iesniedz muitas deklarāciju *ASYCUDA++*, to neuzskata par elektroniski parakstītu un papildus jāiesniedz muitas deklarācija papīra formā, kuru persona apliecinājusi ar parakstu.Pamatojoties uz ar Ministru kabineta 2010.gada 22.novembra rīkojumu Nr.675 “Par Elektroniskās muitas datu apstrādes sistēmas (EMDAS) darbības koncepciju” apstiprinātās Elektroniskās muitas datu apstrādes sistēmas darbības koncepcijas kopsavilkuma 1.punktā minēto, tiek izstrādāta Elektroniskā muitas datu apstrādes sistēma (turpmāk – EMDAS), kas paredzēta muitas deklarāciju un citas muitas formalitāšu kārtošanai nepieciešamās informācijas iesniegšanai un apstrādei, un kuras viena no funkcionalitātēm aizstās esošās *ASYCUDA++* funkcijas, tas ir, ļaus elektroniski iesniegt importa muitas deklarāciju elektroniskajā vidē, nodrošinot tās parakstīšanu ar elektronisko parakstu, izmantojot Valsts ieņēmumu dienesta Elektroniskās deklarēšanas sistēmas pakalpojumus.  |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | Ņemot vērā minēto, ir nepieciešams izstrādāt jaunu Ministru kabineta noteikumu projektu “Kārtība, kādā muitojot preces elektroniski iesniedz muitas normatīvajos aktos noteiktās deklarācijas” (turpmāk – noteikumu projekts), kas nodrošinās muitas normatīvajos aktos noteikto deklarāciju iesniegšanu tikai elektroniski (piemēram, importa muitas deklarācijas, pagaidu uzglabāšanas deklarācijas u.c), tādā veidā samazinot administratīvo slogu komersantiem.Noteikumu projekts ir sagatavots saskaņā ar Muitas likuma 4.panta trešo daļu, kas cita starpā paredz deleģējumu Ministru kabinetam noteikt muitošanas un muitas kontroles kārtību. Preču muitošana ir muitas noteikumos atzīta preču izmantošana, tai skaitā muitas procedūru piemērošana. Savukārt muitas procedūras piemērošanas pamatnosacījums saskaņā ar Padomes 1992.gada 12.oktobra Regulas (EEK) Nr.2913/92 par Kopienas Muitas kodeksa izveidi (turpmāk - Regula Nr.2913/92) 59.panta 1.daļu ir preču deklarēšana piemērojamajai muitas procedūrai. Deklarēšanas veidi ir minēti šīs regulas 61.pantā, kas nosaka, ka muitas deklarācija izpildāma rakstveidā, datu apstrādes tehnikā vai vienkārši deklarējot, vai ar citādu rīcību, kurā preču valdītājs pauž vēlmi nodot preces muitas procedūrai, ja šādu iespēju paredz noteikumi, kas pieņemti saskaņā ar Komitejas procedūru. Tas nozīmē to, ka muitas deklarācijas elektroniskā iesniegšana ir muitošanas sastāvdaļa un, ka noteikumu projekts nodrošinās pāreju uz muitas deklarāciju elektronisku iesniegšanu un parakstīšanu visām muitas procedūrām.Elektronisko dokumentu likuma 1.panta 4.punktā noteikts, ka elektroniskais paraksts - elektroniski dati, kas pievienoti elektroniskajam dokumentam vai loģiski saistīti ar šo dokumentu, nodrošina elektroniskā dokumenta autentiskumu un apstiprina parakstītāja identitāti. Atbilstoši šī paša likuma 3.panta otrajai daļai, elektroniskais dokuments uzskatāms par pašrocīgi parakstītu, ja tam ir drošs elektroniskais paraksts. Elektronisko dokumentu uzskata par pašrocīgi parakstītu arī tajos gadījumos, kad tam ir elektroniskais paraksts un puses par elektroniskā dokumenta parakstīšanu ar elektronisko parakstu ir vienojušās rakstveidā. Šādā gadījumā rakstveida vienošanās noformējama un parakstāma uz papīra vai elektroniski ar drošu elektronisko parakstu. Tādējādi personai, kurai vēl nav noslēgts līgums par elektroniskās deklarēšanas sistēmas izmantošanu, būs jānoslēdz līgums ar Valsts ieņēmumu dienestu, ja tā gribēs izmantot kā personas paraksta aizstājēju elektroniski iesniegtajā muitas deklarācijā, EMDAS lietotāja identifikators un paroli (noteikumu projekta 3.punkts). Netiks mainīta muitas deklarācijas iesniegšanas un parakstīšanas kārtība gadījumos, kad muitas deklarāciju iesniedz elektroniskajā deklarēšanas sistēmā, t.i., eksporta, tranzīta muitas deklarāciju un kopsavilkuma deklarāciju iesniegšana. Izmaiņas attiecās uz gadījumiem, kad tiks iesniegtas importa muitas deklarācijas un citas muitas normatīvajos aktos noteiktās deklarācijas, kā piemēram, pagaidu uzglabāšanas deklarācijas, jo visu deklarāciju iesniegšana un parakstīšana notiks vienādi (noteikumu projekta 4.un 6.punkts).Papildus ir noteikts, ka fiziskās personas bez Elektroniskā dokumenta likuma 1.panta 4.punktā un 3.panta otrajā daļā noteiktajiem parakstīšanas veidiem, elektroniskā dokumenta parakstīšanai, var izmantot arī portāla [www.latvija.lv](http://www.latvija.lv) personas autentifikācijai pieejamos līdzekļus (noteikumu projekta 5.punkts).Normas, kas attiecās uz iesniegto dokumentu uzglabāšanu papīra formātā netiks mainītas (noteikumu projekta 7.punkts). |
|  5. | Projekta izstrādē iesaistītās institūcijas | Valsts ieņēmumu dienests |
|  6. | Iemesli, kādēļ netika nodrošināta sabiedrības līdzdalība | **Asociāciju pārstāvji Muitas un uzņēmēju konsultatīvās padomes 2013.gada 21.februāra sanāksmē prezentācijas veidā tika informēti par jauno ievešanas (importa) procedūru noformēšanas sistēmu.** **EMDAS** tiks ieviests līdz 2013.gada beigām. To varēs izmantot **komersanti un to pilnvarotās personas, kam ir tiesības strādāt ar jau esošo Valsts ieņēmumu dienesta Importa kontroles sistēmu (IKS). Līdz ar to netiks radīts papildu administratīvais slogs e**sošajiem EDS klientiem,  kuri jau strādā ar esošajām muitas informācijas  sistēmām (TKS, EKS, IKS).Ja komersantam nav piekļuves Importa kontroles sistēmai, tad informāciju par piekļuves tiesībām var saņemt Valsts ieņēmumu dienesta mājas lapas sadaļā [Muita - E-muita - Kā kļūt par e-muitas sistēmu lietotāju](http://www.vid.gov.lv/../../default.aspx?tabid=9&id=4288&hl=1&mod=33).Tāpat jau šobrīd interesentiem ir iespējams saņemt piekļuvi testa videi, kur var sākt mācīties sagatavot un iesniegt importa deklarācijas jaunajā sistēmā. Kontaktinformācija: EMDAS.helpdesk@vid.gov.lvValsts ieņēmumu dienests plāno 2013.gada rudenī organizēt seminārus komersantiem par elektronisku importa muitas deklarāciju noformēšanu un iesniegšanu, kā arī mācības Rīgas Tehniskās universitātes Starptautisko ekonomisko sakaru un muitas institūtā (RTU SESMI). |
|  7. | Cita informācija | Nav |
| **II. Tiesību akta projekta ietekme uz sabiedrību** |
| 11. | Sabiedrības mērķgrupa | Noteikumu projekta mērķgrupa ir personas, kuras varēs iesniegt un elektroniski parakstīt visas muitas normatīvajos aktos noteiktās muitas deklarācijas Elektroniskajā deklarēšanas sistēmā. Precīzs skaits nav nosakāms, jo šo personu skaits var mainīties. ASYCUDA++ šobrīd lieto 379 juridiskās personas. |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. | Tiesiskā regulējuma finansiālā ietekme | Projekts šo jomu neskar. |
|  4. | Tiesiskā regulējuma nefinansiālā ietekme | Projekts šo jomu neskar. |
|  5. | Administratīvās procedūras raksturojums | Kopumā personām, kas deklarēs preces administratīvais slogs samazināsies, jo deklarācijas tiks iesniegtas elektroniski un nebūs vairs nepieciešams papildus iesniegt papīra veidā.Lai persona, muitojot preci, varētu elektroniski iesniegt muitas normatīvajos aktos noteiktās deklarācijas Elektroniskajā deklarēšanas sistēmā, tai būs jānoslēdz līgums ar Valsts ieņēmumu dienestu. Līgums ar Valsts ieņēmumu dienestu nebūs jāslēdz, ja persona muitas deklarācijas iesniegs parakstītas ar drošu elektronisko parakstu saskaņā ar Elektronisko dokumentu likumu.Tā kā šobrīd visi komersanti nodokļu deklarācijas (ne tikai muitas deklarāciju, bet arī pievienotās vērtības nodokļa deklarāciju, akcīzes nodokļa deklarāciju utt.) iesniedz izmantojot Elektronisko deklarēšanas sistēmu, tad šiem komersantiem jauns līgums ar Valsts ieņēmumu dienestu jāslēdz nebūs. Varētu būt nepieciešams tikai papildināt esošos līgumus un šīs izmaiņas ir iespējams noformēt elektroniski Elektroniskajā deklarēšanas sistēmā. |
|  6. | Administratīvo izmaksu monetārs novērtējums | Projekts šo jomu neskar. |
|  7. | Cita informācija | Nav |
|  |
| **IV. Tiesību akta projekta ietekme uz spēkā esošo tiesību normu sistēmu** |
| 11. | Nepieciešamie saistītie tiesību aktu projekti | Ar noteikumu projekta spēkā stāšanos spēku zaudēs Ministru kabineta 2009.gada 17. jūnija noteikumi Nr.581 “Kārtība, kādā, muitojot preces, elektroniski iesniedz muitas deklarācijas” (Latvijas Vēstnesis, 02.07.2009., Nr.102).  |
| 22. | Cita informācija | Nav. |
| **V. Tiesību akta projekta atbilstība Latvijas republikas starptautiskajām saistībām** |
|

|  |
| --- |
|  |
| Saistības pret Eiropas Savienību | Padomes 1992.gada 12.oktobra Regulas (EEK) Nr.2913/92 par Kopienas Muitas kodeksa izveidi;Eiropas Komisijas 1993.gada 2.jūlija Regula (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi. |
| Citas starptautiskās saistības | Nav attiecināms. |
| Cita informācija |  Nav. |
| 1.tabulaTiesību akta projekta atbilstība ES tiesību aktiem |
|  Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
|    |
|  A |  B |  C |  D |
| Regula Nr.2454/93 4.b pants | Noteikumu projekta 2.**,** 3., 4. un 5.punkts | Tiek ieviests pilnībā | Nacionālais tiesību akts neparedz stingrākas prasības |
| Regula Nr.2913/9261.pants | Noteikumu projekta 4.un 5.punkts | Tiek ieviests pilnībā | Nacionālais tiesību akts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Nav attiecināms. |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
|  Cita informācija | Nav. |
| 2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms |
|    |
|  A |  B |  C |
|   Nav attiecināms | Nav attiecināms | Nav attiecināms |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms |
| Cita informācija | Nav. |

 |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas |  Valsts ieņēmumu dienests |
|  2. | Projekta izpildes ietekme uz pārvaldes funkcijām | Projekts šo jomu neskar. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. | Cita informācija | Nav |

Anotācijas III, un VI sadaļa – projekts šīs jomas neskar.

Finanšu ministrs A.Vilks

26.08.2013. 16.15

1628

V.Smagare

67111266,Viktorija.Smagare@vid.gov.lv

I.Rone

67111447,Inga.Rone@vid.gov.lv